ועדת הכלכלה, כנסת 16, פרוטוקול מספר 247, 2004-07-28 13:15

שלום שמחון: הצעת חוק סימון כלי רכב (מניעת גניבות) (הוראת שעה)(תיקון מס'2), התשס"ד –2004 בקשה

שלום שמחון: בראשית הישיבה אני רוצה להגיד כמה דברים על הנוהל.

שלום שמחון: חבל מאוד ששר התחבורה, שהוא

שלום שמחון: סדר העדיפות של הממשלה מאוד מאוד מוזר, מאוד מאוד מוזר.

שלום שמחון: אני לא מצליח להבין גם את ההתנהלות של שר התחבורה בעניין הזה, שהיה לו עניין אישי בהצעת החוק למניעת שידורים ברדיו הפירטי, כיוון שזה דבר שמצביע על שוק התעופה בישראל.

שלום שמחון: ויחד עם זאת, מאחר ואנחנו כבר התחייבנו לשר התחבורה לקיים דיון בהצעת החוק שמונחת כאן לפנינו אנחנו נעשה זאת במהירות, ומה שהתבקש לפנינו, זה לפצל שני סעיפים מהצעת החוק הזאת, שתכף יוצגו, על מנת שתחולת החוק תוכל להמשיך ולהימשך, ושנוכל לדון בניחותא בהצעת החוק כולה במועד אחר.

שלום שמחון: בבקשה גבירתי היועצת המשפטית.

אתי בנדלר: כיוון ששר התחבורה ויושב ראש הוועדה הביאו לתשומת לבי שהיום אמור לפקוע תוקפו של חוק סימון כלי רכב מניעת גניבות, הוראת שעה, 1968, ולכן חובה להספיק להניח היום לקריאה שנייה ושלישית הצעת חוק כדי שתאריך את תוקפו, בהצעתה של הממונה על נוסח החוק במשרדנו, גברת נוגה ענתבי , אני הצעתי לשני האישים הנכבדים לפצל את הצעת החוק.

אתי בנדלר: לאשר היום לשנייה שלישית רק את הסעיפים הדנים בהארכת תוקף החוק העיקרי, ולאחר מכן הוועדה תוכל להמשיך להתייחס ולדון בכל ההצעות האחרות הכלולות בהצעת החוק הזאת.

קריאה: מתי מסתיימת הוראת השעה?

אתי בנדלר: היום בחצות אמור לפקוע תוקף החוק.

שלום שמחון: תאמינו לי, אני כל הזמן הולך לקראת הממשלה וחוטף ממנה סטירת לחי.

שלום שמחון: כל הזמן.

אתי בנדלר: החוק העיקרי פורסם ברשומות ב-29 ביולי 1998.

אתי בנדלר: ולכן בחצות 28 ביולי 2004 הוא אמור לפקוע.

אתי בנדלר: כי תחילתו היתה שנה לאחר פרסומו.

אתי בנדלר: שני הסעיפים שבעצם מאפשרים הארכת תוקף החוק העיקרי הם קודם כל הסעיף האחרון נדמה לי להצעת החוק, סעיף 13, האומר שסעיף 20 לחוק העיקרי בטל.

אתי בנדלר: סעיף 20 לחוק העיקרי זה הסעיף המגביל את תוקפו של החוק העיקרי לחמש שנים.

אתי בנדלר: תקני אותי אם אני טועה, גברת גוטליב.

אתי בנדלר: ובמקביל ראוי לתקן את שם החוק העיקרי.

אתי בנדלר: כי בשמו של החוק העיקרי, בכותרת, כלולות המילים "הוראת שעה" ושינוי השם כלול כאן, בסעיף 1 להצעת החוק.

אתי בנדלר: מה שאני מציעה זה קודם כל שהוועדה תקבל החלטה על פיצול הצעת החוק.

אתי בנדלר: אם אכן היא תקבל את ההצעה - - -

שלום שמחון: מי בעד פיצול הצעת החוק?

שלום שמחון: תודה.

שלום שמחון: נגד אין ונמנעים אין.

קריאה: השאלה אם הפיצול מתייחס לסעיפים הספציפיים או .... ,

אתי בנדלר: לא.

אתי בנדלר: לסעיפים הספציפיים.

אתי בנדלר: אבל אני אגיד לך.

אתי בנדלר: אני פשוט שוחחתי על העניין עם הממונה על נוסח החוק.

אתי בנדלר: לטענתה, שמקובלת עלי, ברגע שאנחנו נחליט, ברגע שהוועדה תחליט והכנסת תקבל שהחוק העיקרי לא יהיה מוגבל בתוקפו, לא ראוי שבשמו של החוק העיקרי יופיעו המילים "הוראת שעה".

עדנה הראל: ברשותך, אני רציתי להציע שהחוק העיקרי יישאר הוראת שעה, המוארכת בעוד חצי שעה.

עדנה הראל: ולכן ההצעה לפצל, אני חושבת שהיא הצעה מאוד טובה, והיא תאפשר באמת למנוע את פקיעתו ולדון בצורה מסודרת בהצעת הממשלה על התיקון, אבל לא להפוך להוראת קבע שורה של הוראות שמתכוונים מחר לבטל אותן.

עדנה הראל: לכן ההצעה שלנו זה למעשה לפצל רק את סעיף 20 ולקבוע בו שהוראת השעה איננה לחמש שנים אלא נניח, לחמש וחצי שנים, ואז יש עוד חצי שנה לכנסת.

עדנה הראל: יישאר שלושה חודשים אחרי החזרה מהפגרה או משהו, לעשות את התיקונים האלה.

אתי בנדלר: עלי מקובלת לחלוטין ההצעה של משרד המשפטים.

אתי בנדלר: בהחלט.

שלום שמחון: אנחנו נצביע עוד פעם על פיצול סעיף 20.

אתי בנדלר: בלבד.

שלום שמחון: מי בעד פיצול סעיף 20? תודה.

שלום שמחון: בואו נקריא את סעיף 20.

עדנה הראל: סעיף 20 קובע: חוק זה יעמוד בתוקפו חמש שנים מיום תחילתו.

עדנה הראל: על פי המוצע, במקום חמש שנים יבוא חמש וחצי שנים.

אתי בנדלר: אני הייתי מציעה שבמקום שייאמר כמה שנים נחליט עד לתאריך.

עדה וייס: עד 31 בדצמבר.

אתי בנדלר: עד ליום וככל שהועדה תחליט.

עדה וייס: עד 31 בדצמבר 2004.

אתי בנדלר: השאלה אם זה מספיק זמן.

עדנה הראל: זה לא מספיק.

עדנה הראל: חצי שנה זה עדיף לדעתי.

שלום שמחון: עד ה-31 ביולי 2005.

רחל גוטליב: אנחנו עומדים על זה שיהיה מספיק זמן, כי יש כאן סעיף אחד שחיוני לנו שיהיה.

רחל גוטליב: ...

שלום שמחון: יש לכם מספיק זמן.

שלום שמחון: אם תביאו את זה קודם תביאו את זה קודם.

שלום שמחון: עד ה-31 ביולי 2005, אם זה מקובל על עמיתי אז אפשר לסכם בכך את הישיבה.

אתי בנדלר: לוועדת הכנסת לא צריך.

אתי בנדלר: אבל אני צריכה לקבל את אישור המליאה.

אתי בנדלר: וועדת הכנסת אני צריכה לקבל את אישורה לפיצול.

שלום שמחון: אז אנחנו מבקשים את אישור וועדת הכנסת- - -

אתי בנדלר: סליחה.

אתי בנדלר: מוועדת הכנסת אני צריכה רק פטור מחובת הנחה.

שלום שמחון: אנחנו מבקשים מוועדת הכנסת פטור מחובת הנחה כדי שנוכל להעלות את התיקון הזה לקריאה שנייה ושלישית.

שלום שמחון: בסדר?

אתי בנדלר: אכן כך.

עדנה הראל: אני רק בכל זאת הייתי מבקשת כאמירה מעבר לפרוטוקול, שאנחנו לא נמצה את כל השנה הזאת, כי מבחינת הממשלה החוק גמור.

עדנה הראל: המצב הקיים הוא שהחוק הקיים לא ממומש חוץ מסעיף 18.

עדנה הראל: זה לא לכבודו של ספר החוקים שיש חוק שהוא בעצם לא ממומש בצורתו.

עדנה הראל: אנחנו מציעים רביזיה מאוד מהותית שלו, ואני מבקשת, אם אפשר, שמבחינת סדר העבודה של הוועדה, מיד לאחר הפגרה כן נתייחס לזה כאילו עכשיו ה-31 לדצמבר.

שלום שמחון: מבחינת ועדת הכלכלה אנחנו נשתדל לקדם את החוק במהירות האפשרית ולהביא אותו לידי סיום.

שלום שמחון: את החוק במלואו.